dwar il-proposta għal direttiva tal-Parlament Ewropew u tal-Kunsill li temenda d-Direttiva tal-Kunsill 78/855/KEE dwar l-għaqda ta' kumpaniji b'responsabbiltà pubblika limitata u d-Direttiva tal-Kunsill 82/891/KEE dwar id-diviżjoni ta' kumpaniji b'responsabbiltà pubblika limitata rigward il-ħtieġa għal rapport ta' espert indipendenti fl-okkażjoni ta' għaqda jew diviżjoni Kumitat għall-Affarijiet Legali Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error! ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal direttiva tal-Parlament Ewropew u tal-Kunsill li temenda d-Direttiva tal-Kunsill 78/855/KEE dwar l-għaqda ta' kumpaniji b'responsabbiltà pubblika limitata u d-Direttiva tal-Kunsill 82/891/KEE dwar id-diviżjoni ta' kumpaniji b'responsabbiltà pubblika limitata rigward il-ħtieġa għal rapport ta' espert indipendenti fl-okkażjoni ta' għaqda jew diviżjoni (Proċedura ta' kodeċiżjoni: l-ewwel qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0091 ), – wara li kkunsidra l-Artikolu 251(2) u l-Artikolu 44(2)(g) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6‐0082/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Legali ( A6‐0252/2007 ), Japprova l-proposta tal-Kummissjoni kif emendata; Jitlob lill-Kummissjoni biex terġa' tirreferi l-proposta lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Test propost mill-Kummissjoni (2) Id-Direttiva 2005/56/KE tal-Parlament Ewropew u tal-Kunsill tas-26 ta' Ottubru 2005 dwar żwiġijiet transkonfinali ta' kumpaniji ta' responsabbiltà limitata ĠU L 310, 25.11.2005, p. 1. tipprovdi għal eżenzjoni mill-obbligu ta' tfassil tat-termini taż-żwieġ eżaminat minn espert indipendenti u ta' twettiq ta' rapport minn dan l-espert, jekk il-partijiet interessati kollha jaqblu li tali rapport mhux meħtieġ. Id-Direttiva 2005/56/KE tal-Parlament Ewropew u tal-Kunsill tas-26 ta' Ottubru 2005 dwar għaqdiet transkonfinali ta' kumpaniji ta' responsabbiltà limitata tipprovdi għal eżenzjoni mill-obbligu ta' tfassil tat-termini taż-żwieġ eżaminat minn espert indipendenti u ta' twettiq ta' rapport minn dan l-espert għall-azzjonisti , jekk il-partijiet interessati kollha jaqblu li tali rapport mhux meħtieġ (4) M'hemm l-ebda raġuni għala jinħtieġ tali eżami minn espert indipendenti jekk il-partijiet interessati kollha jaqblu li dan jista' jiġi evitat. (4) M'hemm l-ebda raġuni għala jinħtieġ tali eżami minn espert għall-azzjonisti indipendenti jekk il-partijiet interessati kollha jaqblu li dan jista' jiġi evitat. Kwalunkwe modifikazzjoni tad-Direttivi 78/855/KEE u 82/981/KEE li tippermetti ftehima bħal din mill-azzjonisti għandha tkun mingħajr ħsara għas-sistemi ta' ħarsien ta' l-interessi ta' kredituri ta' kumpaniji involuti li jridu jiġu stabbiliti mill-Istati Membri skond dawn id-Direttivi, kif ukoll għal kwalunkwe regoli li għandhom l-għan li jiggarantixxu l-provvista ta' l-informazzjoni lill-impjegati tal-kumpaniji involuti. Ġustifikazzjoni Din l-emenda tqis l-opinjoni ta' l-ECON (mogħtija f'ittra nhar it-12.06.2007, bir-riferenza Geda 309925). L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva sa mhux aktar tard mill-31 ta' Lulju 2008. Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet u t-tabella ta' korrelazzjoni bejn dawn id-dispożizzjonijiet u din id-Direttiva. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva sa mhux aktar tard mill-31 ta' Diċembru 2008. Huma għandhom jinnotifikaw minnufih lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva. Ir-Rapporteur jappoġġja lill-Kummissjoni fil-għan tagħha li tħaffef għaqdiet bejn kumpaniji ( mergers ) jew firdiet ta' kumpaniji ( divisions) domestiċi. Il-proposta hija parti minn eżerċizzju wiesa' ta' tnaqqis ta' piż amministrativ li jikkontribwixxi lejn l-għanijiet ta' l-istrateġija ta' Liżbona, b'mod partikolari t-titjib tat-tkabbir ekonomiku u l-ħolqien ta' postijiet tax-xogħol aktar numerużi u aħjar, billi riżorsi kummerċjali jinħelsu u jiġu direzzjonati mill-ġdid u b'hekk tissaħħaħ il-kompetittività ta' l-ekonomiji ta' l-UE. Id-Direttiva tal-Kunsill 78/855/KEE u d-Direttiva tal-Kunsill 82/89/KEE, jgħidu li espert wieħed jew aktar, li jaġixxu b'mod indipendenti iżda f'isem kull waħda mill-kumpaniji pubbliċi b'responsabilità limitata li ser jingħaqdu jew jinfirdu, maħtura jew approvati minn awtorità ġudizzjarja jew amministrattiva, għandhom jeżaminaw l-abbozz tal-kundizzjonijiet ta' l-għaqda jew tal-firda u jfasslu rapport bil-miktub għall-azzjonisti. Dan ir-rapport għandu jispjega l-abbozz tal-kundizzjonijiet ta' l-għaqda jew tal-firda u l-bażi legali u ekonomika tagħhom, speċjalment il-metodu/metodi użati għall-kalkolazzjoni tal-proporzjon ta' skambju ta' ishma propost. Fil-każ ta' għaqda dan ir-rapport huwa obbligatorju skond id-Direttiva 78/855/KEE. Skond id-Direttiva 82/891/KEE li tirrigwarda l-firdiet dan ir-rapport huwa obbligatorju jekk l-Istat Membru msemmi ma jkunx uża l-fakultà li tippermetti n-nonapplikazzjoni tad-dispożizzjoni li tirrikjedi r-rapport jekk l-azzjonisti kollha u dawk li għandhom titoli oħrajn li jagħtu d-dritt tal-vot fil-kumpaniji involuti jkunu qablu hekk. L-ispejjeż ta' dawn ir-rapporti huma stmati għal madwar EUR 3.500 għal kull għaqda jew firda skond il-figuri li joħorġu mill-eżerċizzju Daniż ta' kejl. B'mod partikolari meta SMEs b'numru limitat ta' azzjonisti li huma involuti fil-maniġment huma kkonċernati, dan ir-rapport ma jikseb ebda informazzjoni addizzjonali. Fost il-possibilitajiet disponibbli ta' (1) tneħħija tar-rekwiżit sakemm l-azzjonisti ma jitolbux dan u (2) tneħħija tar-rekwiżit fil-każi fejn l-azzjonisti kollha jaqblu li dan mhux meħtieġ, it-tieni possibilità fl-aħjar każ tibbilanċja l-interessi imsemmija. Iż-żewġ possibilitajiet iwasslu għal benefiċċji għal kumpaniji li m'għandhomx bżonn dawn ir-rapporti billi jagħmluhom volontarjament. Fil-każ meta rapport ikun meħtieġ u utli ebda informazzjoni mhi ser tintilef meta mqabbla mas-sitwazzjoni attwali. It-tieni possibilità tipprovdi livell ogħla ta' ħarsien ta' l-azzjonisti mill-ewwel possibilità, filwaqt li minħabba n-numru limitat ta' azzjonisti l-piż li jagħżlu li ma jattwax il-possibilità ( opting-out ) huwa pjuttost baxx. Barra minn dan, it-tieni possibilità ġġib id-Direttivi f'konformità ma' l-Artikolu 8(4) tad-Direttiva 2005/56/KE tal-Parlament Ewropew u tal-Kunsill dwar għaqdiet u firdiet transkonfinali ta' kumpaniji b'responsabilità limitata. Ir-rapporteur għalhekk jaqbel bis-sħiħ mal-proposta tal-Kummissjoni. Hi tenfasizza li d-dispożizzjonijiet suġġetti għall-emendi mid-Direttiva proposta jikkonċernaw biss il-qasam tal-ħarsien ta' l-azzjonisti. Interessi oħrajn, eż, ħarsien tal-kredituri, m'humiex affettwati. PROĊEDURA Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni mhux mogħtija Data tad-deċiżjoni Data tal-ħatra Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali
Extracted from 14641224__REPORT__A6-2007-0252__MT.txt